**REPUBLIKA HRVATSKA**

**DRŽAVNI URED ZA UPRAVLJANJE DRŽAVNOM IMOVINOM**

KLASA: 943-01/13-01/73

URBROJ: 536-01/05-2013-2

Zagreb, 9. svibnja 2013.

**STRATEŠKI PLAN DRŽAVNOG UREDA ZA UPRAVLJANJE DRŽAVNOM**

**IMOVINOM ZA RAZDOBLJE 2014. – 2016.**

Vizija

Državni ured za upravljanje državnom imovinom (u daljnjem tekstu: Državni ured) sukladno Zakonu o ustrojstvu i djelokrugu ministarstava i drugih središnjih tijela državne uprave (NN 150/11 i 22/12) djeluje kao koordinacijsko tijelo za upravljanje imovinom u vlasništvu Republike Hrvatske u odnosu na središnja tijela državne uprave i druga tijela, odnosno pravne osobe osnovane posebnim zakonima, koji su imatelji, odnosno raspolažu imovinom u vlasništvu Republike Hrvatske .

Državni ured obavlja koordinaciju i harmonizaciju kriterija za upravljanje imovinom u vlasništvu Republike Hrvatske, u svojstvu stručnog nositelja izrađuje Nacrt prijedloga strategije upravljanja imovinom u vlasništvu Republike Hrvatske, Prijedlog plana upravljanja državnom imovinom i Izvješća o provedbi Plana upravljanja državnom imovinom. Planom upravljanja državnom imovinom određuju se provedbene mjere i godišnji zadaci u ostvarivanju ciljeva i smjernica Strategije upravljanja i raspolaganja imovinom u vlasništvu Republike Hrvatske. Plan upravljanja državnom imovinom donosi Vlada Republike Hrvatske za svaku proračunsku godinu. Plan sadrži i dodatke upravljanja imovinom u vlasništvu Republike Hrvatske kada je upravljanje regulirano posebnim zakonima (poljoprivredno zemljište, šume, vode, pomorsko dobro, koncesije, kulturna baština itd.). Plan će postupno obuhvaćati sve oblike upravljanja imovinom u vlasništvu Republike Hrvatske.

Pri tome s nadležnim ministarstvima i drugim tijelima utvrđuje popis društava i smjernica za ostvarivanje vlasničke politike u tim trgovačkim društvima i drugim pravnim osobama koje su od strateškoga i posebnoga interesa za Republiku Hrvatsku, te u sustavnom praćenju i izvještavanju o radu, upravljanju, razvoju i ostvarivanju strateške politike u tim društvima.

Državni ured daje mišljenje Vladi Republike Hrvatske o prijedlogu resornoga ministra, za imenovanje predstavnika vlasnika, članova u skupštinama trgovačkih društava, kandidata za članove nadzornih i upravnih odbora i predsjednika uprava trgovačkih društava i drugih pravnih osoba od strateškog i posebnog interesa za Republiku Hrvatsku, kao i za trgovačka društva i druge pravne osobe koje su u većinskom vlasništvu Republike Hrvatske.

Državni ured daje Agenciji prethodno mišljenje o predloženim planovima restrukturiranja trgovačkih društava u poteškoćama koja su u vlasništvu Republike Hrvatske te na stjecanje dionica i poslovnih udjela u ime Republike Hrvatske.

Misija

Prijedlog strategije upravljanja i raspolaganja imovinom u vlasništvu Republike Hrvatske 2013 - 2017 određuje ciljeve i smjernice koje će se realizirati kroz aktivnosti Vlade Republike Hrvatske, državnih tijela, trgovačkih društava, pravnih osoba s javnim ovlastima i ustanova, tj. svih upravljača i korisnika imovine u vlasništvu Republike Hrvatske. Predlaže se da sukladno smjernicama Strategije postupaju i tijela lokalne samouprave.

Imovina Republike Hrvatske predstavlja bitan resurs za gospodarski napredak, socijalno blagostanje građana i uravnotežen gospodarski razvitak svih krajeva Republike Hrvatske. Međutim imovina u vlasništvu Republike Hrvatske sama po sebi, ne rješava pitanja i izazove gospodarskog napretka, socijalnog blagostanja građana i uravnoteženoga gospodarskog razvitka.

Samo znanje, rad, dobra organizacija i ulaganje kapitala, stvaraju pretpostavke za uspostavu novih vrijednosti, postizanje razvojnih ciljeva i u konačnici, blagostanje svih građana i društva u cjelini. Fokusiranje na stvaranje novih vrijednosti, ključ je svih strateških reformi koje osiguravaju bolji život svih građana.

U tom smislu, država putem svojih institucija mora slijediti trendove svjetskog razvoja temeljene na znanju, suvremenim tehnologijama i organizaciji, te za najperspektivnije razvojne programe upotrebljavati svoje raspoložive resurse, a jedan od najznačajnijih jest imovina Republike Hrvatske. Istovremeno, država mora organizirati očuvanje strateški važne i vrijedne imovine, kulturne baštine i raspoloživih prirodnih resursa, a sve u cilju očuvanja nacionalne samosvojnosti, uz istodobno osiguranje ubrzanoga ekonomskog rasta.

U tom procesu, koji mora biti trajan, nužno je sustavno jačati društvenu svijest da pojedini oblici imovine u vlasništvu Republike Hrvatske nadilaze pripadnost pojedinim institucijama te da su od nacionalne važnosti, osobito s aspekta njihova očuvanja za buduće naraštaje.

Ciljevi

1. Očuvanje vrijednih djelova imovine, učinkovito i transparentno korištenje imovine u vlasništvu RH.

Prijedlog strategije upravljanja i raspolaganja državnom imovinom u vlasništvu Republike Hrvatske 2013. – 2017. Nalaže očuvanje važne i vrijedne imovine u vlasništvu Republike Hrvatske za potrebe sadašnjih i budućih naraštaja i organiziranje učinkovitijeg i transparentnijeg korištenja imovine u vlasništvu Republike Hrvatske s ciljem stvaranja novih vrijednosti i ostvarivanja veće ekonomske koristi. Radi ostvarenja zadanih strateških odluka potrebno je utvrditi i popisati cijelokupnu državnu imovinu i učinkovitim upravljanjem i odgovornim raspolaganjem tom imovinom povečati njen udjel u BDP-u narednim godinama. Upravljanje imovinom Republike Hrvatske podrazumijeva pronalaženje optimalnih rješenja koja će dugoročno očuvati imovinu i generirati gospodarski rast. Državno vlasništvo osigurava kontrolu nad prirodnim bogatstvima, kulturnom i drugom baštinom, važnim trgovačkim društvima i drugim resursima u vlasništvu Republike Hrvatske, kao i prihode koji se mogu koristiti za opće dobro. Državno vlasništvo je važan instrument postizanja strateških razvojnih ciljeva vezanih za regionalnu prometnu, kulturnu i zdravstvenu politiku, kao i za druge razvojne politike Republike Hrvatske. Strategija se oslanja i na razvojne strategije Republike Hrvatske, na Program Vlade Republike Hrvatske za mandat 2011. - 2015. godine, Strategiju Vladinih programa za razdoblje 2013. - 2015. godine i u tom smislu predstavlja njihov logičan nastavak i razradu.

* 1. Kvaliteno upravljanje nekretninama u vlasništvu RH.

Nekretnine u vlasništvu Republike Hrvatske prvorazredni su kapital koji treba staviti u funkciju i sačuvati za buduće generacije. Nekretnine u vlasništvu Republike Hrvatske bit će u budućnosti jedan od važnih resursa gospodarskog razvoja i moraju se odgovorno upotrebljavati.

Strategijom su utvrđene smjernice koje su dužni poštovati svi upravitelji nekretnina u vlasništvu Republike Hrvatske, jedinice lokalne i područne (regionalne) samouprave i ovlaštena tijela za rješavanje prostorne problematike, kada upravljaju nekretninama na podlozi općih propisa.

Oni koji upravljaju moraju osigurati da se postupci eventualne prodaje vode sukladno važećim zakonima, a da sve aktivnosti budu usmjerene tome da doprinose najboljim rezultatima za državu. Također, mora se dati važnost ekonomskoj utemeljenosti predloženih pravnih poslova s nekretninama. Svaka odluka o upravljanju nekretninama u vlasništvu Republike Hrvatske mora se temeljiti i na najvećem mogućem ekonomskom učinku.

Radi zaštite dugoročnih interesa, Republika Hrvatska treba težiti da što veći udio nekretnina bude aktiviran kroz osnivanje prava građenja i prava služnosti što će omogućiti korištenje prema namjeni, povećati prihode proračuna, a predmetne nekretnine će nakon isteka ugovora s investitorom ostati u vlasništvu Republike Hrvatske. Uz mogućnost kod pojedinih slučajeva stjecanja vlasništva nakon osnivanja prava građenja. To će ujedno biti način sprečavanja zloupotrebe nekretnina i nezakonitog bogaćenja pojedinaca, onemogućavanja korupcije i osiguravanja maksimalne ekonomske koristi države.

Nužno je ojačati sustav nadzora i utjecaja osnivača nad upravljanjem i raspolaganjem imovinom u vlasništvu tih ustanova kako bi i u tom dijelu bio poznat opseg imovine. Nadalje, sve oblici imovine koje imaju u vlasništvu ustanove kojima je osnivač Republika Hrvatska ili jedinice lokalne i područne (regionalne) samouprave trebaju biti uneseni u Središnji registrar imovine u vlasništvu Republike Hrvatske što će doprinijeti borbi protiv korupcije i većoj transparentnosti, ali i osiguravanju bolje iskoristivosti tako evidentirane imovine.

Jedan od glavnih zadataka u procesu upravljanja imovinom u vlasništvu Republike Hrvatske bit će i uspostava jedinstvenog sustava i kriterija u procjeni vrijednosti pojedinog oblika imovine u vlasništvu Republike Hrvatske, posebice nekretnina, kako bi se što transparentnije odredila njezina vrijednost.

„Novi“ načini ostvarenja

* + 1. Utvrditi cjeloviti obuhvat nekretnina u vlasništvu RH.

Upravljanje i raspolaganje nekretninama u vlasništu RH, kao i onima u vlasništvu jedinica lokalne samouprave nije moguće bez inventure i uvida u stvarno stanje. Popisati sve nekretnine (stanove, poslovne prostore i građevinska zemljišta) na kojima postoji suvlasništvo i gdje god je to moguće, zamijeniti suvlasničke omjere na pojedinim nekretninama ili provesti razvrgnuće suvlasničke zajednice.

* + 1. Uskladiti podatke katastra i zemljišnih knjiga.

Riješiti sve nejasnoće i neusklađene podatke u katastru i zemljišnim knjigama.

* + 1. Uspostaviti cjelovitu i sistematiziranu evidenciju nekretnina u vlasništvu RH.

Ostvariti internetsku dostupnost podataka o nekretninama i odluka o upravljanju imovinom u vlasništvu Republike Hrvatske i u vlasništvu lokalne samouprave, te donijeti propise za procjenu i procijeniti tu imovinu te je iskazati u državnom knjigovodstvu i u knjigovodstvima lokalne samouprave, a sve u skladu s međunarodnim računovodstvenim standardima. Ujedno će se ustrojiti jedinstveni popis osobito vrijedne i povijesno važne nekretnine, umjetnine i drugi oblici imovine ne mogu biti predmetom prodaje. Urediti metodologiju procijene nekretnina.

* + 1. Sve nekretnine u vlasništvu RH staviti u funkciju.

Nekretnine u vlasništvu Republike Hrvatske, kao prvorazredni kapital, stavit će se u funkciju. Svi korisnici, na osnovi kriterija koje odredi Vlada Republike Hrvatske, klasificirati će nekretnine na aktivne i neaktivne, tj one koje im nisu neophodne za obavljanje osnovnih aktivnosti. Sve neaktivne nekretnine će biti ponuđene drugima na korištenje ili na prodaju s time da se veći udio nekretnina aktivira osnivanjem prava građenja i prava korištenja, koncesije i slično uz poštivanje najvažnijeg kriterija – koristi od razvojnih projekata.

* + 1. Ostvarivati principe mjerljivosti rezultata u upravljanju nekretninama.

Odluke o upravljanju nekretninama u vlasništvu Republike Hrvatske temeljit će se na najvećem mogućem ekonomskom učinku. Uskladiti pravne režime koji uređuju upravljanje nekretninama kako bi potencijalni investitori imali jasnu sliku o sustavu upravljanja nekretninama u vlasništvu Republike Hrvatske, čime bi im se olakšalo ulaganje i provodeba projekata.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **TABLICA POKAZATELJA REZULTATA** | | | | | | | | |
| **Opći cilj** | **1. Očuvanje vrijednih djelova imovine, učinkovito i transparentno korištenje imovine u vlasništvu RH.** | | | | | | | |
| **Posebni cilj** | **1.1. Kvaliteno upravljanje nekretninama u vlasništvu RH.** | | | | | | | |
| **Način ostvarenja** | **Pokazatelj rezultata** | **Definicija** | **Jedinica** | **Polazna vrijednost** | **Izvor** | **Ciljana vrijednost 2014.** | **Ciljana vrijednost 2015.** | **Ciljana vrijednost 2016.** |
| 1.1.1. Utvrditi cjeloviti obuhvat nekretnina u vlasništvu RH. | Inventura građevina | Utvrditi točan broj i vrijednost, građevina, stambenog prostora, vojnih objekata i poslovnog prostora u vlasništvu RH | % | 50% | AUDIO | 75% | 85% | 100% |
| Inventura poljoprivrednog i građevinskog zemljišta | Utvrditi zemljište u vlasništvu RH | % | 70% | AUDIO | 80% | 90% | 100% |
| Utvrditi pomorsko dobro | Utvrđivanje i revizija utvrđenih granica pomorskog dobra. | Broj | 0 | DUUDI | 1 | 1 | 1 |
| 1.1.2. Uskladiti podatke katastra i zemljišnih knjiga. | Usklađenost | U katastru i zemljišnim knjigama upisati vlasništvo RH tamo gdje to jo nije učinjeno | % | 10% | DUUDI | 30% | 60% | 90% |
| 1.1.3. Uspostaviti cjelovitu i sistematiziranu evidenciju nekretnina u vlasništvu RH. | Dio Registra koji se odnosi na nekretnine | Uspostva jedinstvenog Registra i obuhvat nekretnina | % | 60% | AUDIO | 75% | 85% | 100% |
| 1.1.4. Sve nekretnine u vlasništvu RH staviti u funkciju. | Kriteriji | Izrada kriterija prema kojima će se nekretnine u vlasništvu RH koristiti, iznajmljivati, davati u koncesiju ili prodavati | Broj | 0 | DUUDI | 1 | 1 | 1 |
| 1.1.5. Ostvarivati principe mjerljivosti rezultata u upravljanju nekretninama. | Priprema plana | Izrada Nacrta godišnjeg plana upravljanja nekretninama | Broj | 0 | DUUDI | 1 | 1 | 1 |
| Pračenje provođenja plana | Izrada Nacrta godišnjih izvještaja | Broj | 0 | DUUDI | 1 | 1 | 1 |
| Nadzor | Provjera o funkcioniranju  sustava | Broj | 5 | DUUDI | 10 | 10 | 10 |

* 1. Dovršiti privatizaciju i unaprijediti upravljanje trgovačkim društvima.

Stratigijom su utvrđena i imenovana trgovačka društva od strateškog značaja za RH i trgovačka društva u potpunom ili djelomičnom vlasništvu RH koja ne predstavljaju toliki značaj ili RH u njima nema značajnije udijele. Trgovačaka društva od strateškog značaja za RH osim što pridonose općem dobru moraju sudjelovati u gospodarskom razvoju RH i doprinositi rastu BDP-a. Takva trgovačka društa trebaju ostati u vlasništvu RH. Odgovorno i učinkovito upravljanje tim društvima jedini je preduvijet iskorištavanja njihovog potencijala za daljnji razvoj gospodarstva. Strategijom je također predviđena privatizacija svih onih društava koja nisu od strateškog značaja i za koja se u narednom perioiod treba dovršiti privatizacija. Odgovornost se osigurava propisivanjem ovlasti i dužnosti pojedinih nositelja funkcija upravljanja imovinom u vlasništvu Republike Hrvatske, nadzorom nad upravljanjem imovinom u vlasništvu Republike Hrvatske, izvještavanjem o postignutim ciljevima i učincima upravljanja imovinom u vlasništvu Republike Hrvatske i poduzimanjem mjera protiv onih koji ne postupaju sukladno propisima.

„Postojeći“ načini ostvarenja

* + 1. Privatizacija preostalog dijela
    2. Provijera i nadzor nad upravljanjem

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **TABLICA POKAZATELJA REZULTATA** | | | | | | | | |
| **Opći cilj** | **1. Očuvanje vrijednih djelova imovine, učinkovito i transparentno korištenje imovine u vlasništvu RH.** | | | | | | | |
| **Posebni cilj** | **1.2. Dovršiti privatizaciju i unaprijediti upravljanje trgovačkim društvima.** | | | | | | | |
| **Način ostvarenja** | **Pokazatelj rezultata** | **Definicija** | **Jedinica** | **Polazna vrijednost** | **Izvor** | **Ciljana vrijednost 2014.** | **Ciljana vrijednost 2015.** | **Ciljana vrijednost 2016.** |
| 1.2.1. Privatizacija preostalog dijela | Prodaja i ustupanje udijela | Prodaja i ustupanje udijela i dionaca trgovačkih društava iz portfelja RH koja nisu označena kao strateški interes | Broj | 595 | AUDIO | 450 | 300 | 100 |
| Formiranje fonda | Formiranje fonda rizičnog kapitala | Broj | 0 | DUDI | 1 | 1 | 1 |
| 1.2.2. Provijera i nadzor nad upravljanjem | Planiranje, izvještavanje i analiza rezultata poslovanja | Izrada godišnjih planova, izvještavanje vlade i analiza poslovanja | Broj za svako društvo | 1 | DUUDI | 1 | 1 | 1 |
| Predstavljanje RH na skupštini društva | Predstavljanje i čuvanje interesa RH na skupštini društva | Broj za svako društvo | 1 | DUUDI | 1 | 1 | 1 |

.

* 1. Procijena, harmonizacija i prijedlog novih propisa.

U svrhu izgradnje sustava integralnog upravljanja, potrebno je kontinuirano raditi na usuglašavanju svih zakona i propisa koji reguliraju ovu materiju. Harmoniziranje sustava imovine u vlasništvu Republike Hrvatske bit će jedan od trajnih zadataka Vlade Republike Hrvatske i Državnog ureda. Temeljena zakonska načela upravljanja imovinom u vlasništvu Republike Hrvatske, te ekonomska korist od imovine, sustavno će se promicati u aktivnostima korištenja svih oblika imovine u vlasništvu Republike Hrvatske i bit će od velikog značenja za usavršavanje sustava imovine u vlasništvu Republike Hrvatske.

Izgradnjom institucionalnog okvira potrebno je konačno napustiti praksu zaostalu iz vremena društvenog vlasništva. U mnogim oblicima upravljanja nije učinjen odmak od te prakse, a posebno se mora posvetiti pažnja uspostavljanju učinkovitog upravljanja u svrhu ostvarivanja ekonomske koristi.

Potrebno je uspostaviti takve normativne i provedbene instrumente na temelju kojih bi se osiguralo da, s jedne strane, neposredna odgovornost za cjelokupno upravljanje imovinom u vlasništvu Republike Hrvatske bude na Vladi Republike Hrvatske i Hrvatskom saboru, a da, s druge strane, Državno odvjetništvo, sukladno ustavnim ovlastima i dužnostima, osigura u najvećoj mogućoj mjeri zaštitu imovine i imovinskih interesa Republike Hrvatske.

„Postojeći“ načini ostvarenja

* + 1. Nacrt Zakona.

„Novi“ načini ostvarenja

* + 1. Procijena i harmonizacija važečih propisa.

Uvest će se kontinuirano ocjenjivanje učinkovitosti propisa kojima se uređuju svi pojavni oblici imovine u vlasništvu RH i na toj osnovi će se obavljati njihovo aktualiziranje i usklađivanje.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **TABLICA POKAZATELJA REZULTATA** | | | | | | | | |
| **Opći cilj** | **1. Očuvanje vrijednih djelova imovine, učinkovito i transparentno korištenje imovine u vlasništvu RH.** | | | | | | | |
| **Posebni cilj** | **1.3. Procijena, harmonizacija i prijedlog novih propisa.** | | | | | | | |
| **Način ostvarenja** | **Pokazatelj rezultata** | **Definicija** | **Jedinica** | **Polazna vrijednost** | **Izvor** | **Ciljana vrijednost 2014.** | **Ciljana vrijednost 2015.** | **Ciljana vrijednost 2016.** |
| 1.3.1. Nacrt Zakona. | Priprema smjernica Zakona | Smjernice za izradu Zakona o upravljanju imovinom u vlasništvu RH | Broj | 1 | DUUDI | 1 | 1 | 1 |
| 1.3.2. Procijena i harmonizacija važečih propisa. | Procijena | Procijena važečih zakona i uredbi kojima se regulira upravljanje i raspolaganje državnom imovinom | Broj | 1 | DUUDI | 1 | 1 | 1 |
| Prijedlog promijena | Harmonizacija i objedinjavanje propisa koji reguliraju istu materiju | Broj | 1 | DUUDI | 1 | 1 | 1 |

* 1. Formirati Središnji registar imovine u vlasništvu RH s dodacima.

Središnji registar imovine u vlasništvu Republike Hrvatske predstavlja sveobuhvatnu i cjelovitu evidenciju imovine u vlasništvu Republike Hrvatske i sastoji se od uređenog, standardiziranog, kontinuirano ažuriranog popisa imovine u vlasništvu Republike Hrvatske. Ustrojavanje tog registra je dugoročan, kontinuirani proces. Uspostavom Središnjeg registra propisat će se sadržaj, način vođenja, način i oblik dostavljanja podataka o imovini u vlasništvu Republike Hrvatske. Nakon uspostave moguće je razvijanje ostalih poslovnih procesa koji se nadovezuju i proizlaze iz poslova upravljanja imovinom, kao što su imovinsko-pravni poslovi, gospodarenje i upravljanje te analiza i izvješćivanje. Za učinkovito i uspješno upravljanje imovinom u vlasništvu Republike Hrvatske, osobito su značajni su cjeloviti i ažurni podaci o svim oblicima imovine i s njom poveznim troškovima i obvezama. Ciljevi koji se žele postići sustavom integralnog upravljanja imovinom u vlasništvu Republike Hrvatske su:

• uvid u opseg i strukturu imovine u vlasništvu Republike Hrvatske,

• nadzor nad stanjem imovine u vlasništvu Republike Hrvatske,

• kvalitetnije i brže donošenje odluka o upravljanju imovinom,

• praćenja koristi i učinaka upravljanja imovinom.

„Postojeći“ načini ostvarenja

* + 1. Formiranje Registra.

„Novi“ načini ostvarenja

* + 1. Uspostava ISUDIO.

Da bi se ostvarili ciljevi, nužan preduvjet je da postoji razvidan, cjelovit i jedinstveni informacijski sustav. Osnovna karakteristika Informacijskog sustava upravljanja državnom imovinom (ISUDIO) treba biti visoka funkcionalna, procesna i podatkovna integracija svih komponenti. Osim uspostave sustava, potrebno je trajno osigurati podršku za korištenje i održavanje svih elemenata sustava u sigurnom okruženju.

* + 1. Standardizacija i klasifikacija.

Za ustrojavanje Središnjeg registra potrebno je standardizirati bazu podataka (klasificirati, evidentirati i vrednovati imovinu). Klasifikacija imovine unutar Središnjeg registra imovine u vlasništvu Republike Hrvatske je bitna za iskazivanje vrijednosti imovine i njenu učinkovitu upotrebu.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **TABLICA POKAZATELJA REZULTATA** | | | | | | | | |
| **Opći cilj** | **1. Očuvanje vrijednih djelova imovine, učinkovito i transparentno korištenje imovine u vlasništvu RH.** | | | | | | | |
| **Posebni cilj** | **1.4.1. Formiranje Registra.** | | | | | | | |
| **Način ostvarenja** | **Pokazatelj rezultata** | **Definicija** | **Jedinica** | **Polazna vrijednost** | **Izvor** | **Ciljana vrijednost 2014.** | **Ciljana vrijednost 2015.** | **Ciljana vrijednost 2016.** |
| 1.4.1. Formiranje Registra. | Registar ukupne državne imovine | Uspostava jedinstvenog Registra državne imovine | % | 50 | DUUDI | 70% | 90% | 100% |
| 1.4.2. Uspostava ISUDIO. | Projekt IUSDIO | Izrada projekta i projekt povezivanje na Registar | Broj | 0 | DUUDI | 1 | 1 | 1 |
| Implementacija IUSDIO | Stavljanje IUSDIO u funkciju | Broj | 0 | DUUDI | 0 | 1 | 1 |
| 1.4.3. Standardizacija i klasifikacija. | Standardizacija | Standardizacija imovine za potrebe Registra | % | 10% | DUUDI | 70% | 90% | 100% |
| Klasifikacija | Klasifikacija imovine po utvrđenim standardima | % | 10% | DUUDI | 70% | 90% | 100% |

* 1. Izrada godišnjih planova upravljanja i raspolaganja imovinom.

Državni ured ima zadaću na temelju Strategije upravljanja i raspolaganja imovinom u vlasništvu Republike Hrvatske, pripremiti Godišnji nacrt Plana upravljanja državnom imovinom u kojem se definiraju operativni zadaci u upravljanju i raspolaganju državnom imovinom, te će biti pobrojane mjere za postizanje tih ciljeva. Godišnji plan mora osigurati ciljeve za svaki pojedinačni segment državne imovine i za svako trgovačko društvo koje je u Strategiji navedeno kao strateško, a za preostala društva mogu se postaviti zajednički ciljevi.

„Postojeći“ načini ostvarenja

* + 1. Priprema plana.

„Novi“ načini ostvarenja

* + 1. Praćenje provođenja.

Godišnji izvještaji o provođenju Strategije i Planova nužan su preduvijet za cijelovitu sliku o uspješnosti provedbe Strategije i Plana kao i za korigiranje postavljenih ciljeva ovisno o gospodarskoj situaciji.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **TABLICA POKAZATELJA REZULTATA** | | | | | | | | |
| **Opći cilj** | **1. Očuvanje vrijednih djelova imovine, učinkovito i transparentno korištenje imovine u vlasništvu RH.** | | | | | | | |
| **Posebni cilj** | **1.5. Izrada godišnjih planova upravljanja i raspolaganja imovinom.** | | | | | | | |
| **Način ostvarenja** | **Pokazatelj rezultata** | **Definicija** | **Jedinica** | **Polazna vrijednost** | **Izvor** | **Ciljana vrijednost 2014.** | **Ciljana vrijednost 2015.** | **Ciljana vrijednost 2016.** |
| 1.5.1. Priprema plana. | Priprema plana | Izrada Nacrta godišnjeg plana upravljanja državnom imovinom | Broj | 1 | DUUDI | 1 | 1 | 1 |
| 1.5.2. Praćenje provođenja. | Praćenje provođenja plana | Izrada Nacrta godišnjeg izvještaja o provođenju Plana | Broj | 0 | DUUDI | 1 | 1 | 1 |
| Praćenje provođenja Strategije | Izrada Nacrta godišnjeg izvještaja o provođenju Strategije | Broj | 0 | DUUDI | 1 | 1 | 1 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **TABLICA POKAZATELJA UČINKA** | | | | | | | | |
| **Opći cilj** | **1. Očuvanje vrijednih djelova imovine, učinkovito i transparentno korištenje imovine u vlasništvu RH.** | | | | | | | |
| **Posebni cilj** | **Pokazatelj učinka** | **Definicija** | **Jedinica** | **Polazna vrijednost** | **Izvor** | **Ciljana vrijednost 2014.** | **Ciljana vrijednost 2015.** | **Ciljana vrijednost 2016.** |
| 1.1. Kvaliteno upravljanje nekretninama u vlasništvu RH. | Iskorištenje nekretnina | Korištenje od strane državnih tijela RH, prodaja,ustupanje i davanje u koncesiju nekretnina u vlasništvu RH | % | 10% | DUUDI | 15% | 20% | 40% |
| 1.2. Dovršiti privatizaciju i unaprijediti upravljanje trgovačkim društvima. | Učešće u BDP-u | Unapređenje upravljanja i prodaja trgovačkih društava u vlasništvu RH radi povečanja BDP-a | % | 0,70% | DUUDI i AUDIO | 1% | 1,5% | 2% |
| 1.3. Procijena, harmonizacija i prijedlog novih propisa. | Nacrt novog Zakona o upravljanju državnom imovinom | Izrada prijedloga nacrta novog Zakona o upravljanju državnom imovinom | Broj | 0 | DUUDI | 1 | 1 | 1 |
| 1.4. Formirati Središnji registar imovine u vlasništvu RH s dodacima. | Formiranje Registra i IUSDIO | Dovršiti obuhvat državne imovine u središnji registar i uspostava kvalitetnog informacijskog sustava za upravljanje državnom imovinom | Broj | 1 | DUUDI | 1 | 1 | 1 |
| 1.5. Izrada godišnjih planova upravljanja i raspolaganja imovinom. | Plan upravljanja i raspolaganja | Izrada prijedloga godišnjih planova upravljanja i raspolaganja državnom imovinom | Broj | 0 | DUUDI | 1 | 1 | 1 |

|  |  |  |  |  |  |  |
| --- | --- | --- | --- | --- | --- | --- |
| **Opći cilj** | **Posebni cilj** | **Program u državnom proračunu** | **Pokazatelj učinka** | **Način ostvarenja posebnog cilja** | **Aktivnost/projekt u državnom proračunu** | **Pokazatelj rezultata** |
| 1. Očuvanje vrijednih djelova imovine, učinkovito i transparentno korištenje imovine u vlasništvu RH. | 1.1. Kvaliteno upravljanje nekretninama u vlasništvu RH. |  | Iskorištenje nekretnina | 1.1.1. Utvrditi cjeloviti obuhvat nekretnina u vlasništvu RH. | A861001 | Inventura građevina |
| A861001 | Inventura poljoprivrednog i građevinskog zemljišta |
| A861001 | Utvrditi pomorsko dobro |
| 1.1.2. Uskladiti podatke katastra i zemljišnih knjiga. | A861001 | Usklađenost |
| 1.1.3. Uspostaviti cjelovitu i sistematiziranu evidenciju nekretnina u vlasništvu RH. | A861001 | Dio Registra koji se odnosi na nekretnine |
| 1.1.4. Sve nekretnine u vlasništvu RH staviti u funkciju. | A861001 | Kriteriji |
| 1.1.5. Ostvarivati principe mjerljivosti rezultata u upravljanju nekretninama. | A861001 | Priprema plana |
| A861001 | Pračenje provođenja plana |
| A861001 | Nadzor |
| 1.2. Dovršiti privatizaciju i unaprijediti upravljanje trgovačkim društvima. |  | Učešće u BDP-u | 1.2.1. Privatizacija preostalog dijela | A861001 | Prodaja i ustupanje udijela |
| A861001 | Formiranje fonda |
| 1.2.2. Provijera i nadzor nad upravljanjem | A861001 | Planiranje, izvještavanje i analiza rezultata poslovanja |
| A861001 | Predstavljanje RH na skupštini društva |
| 1.3. Procijena, harmonizacija i prijedlog novih propisa. |  | Nacrt novog Zakona o upravljanju državnom imovinom | 1.3.1. Nacrt Zakona. | A861001 | Priprema smjernica Zakon |
| 1.3.2. Procijena i harmonizacija važečih propisa. | A861001 | Procijena |
| A861001 | Prijedlog promijena |
| 1.4. Formirati Središnji registar imovine u vlasništvu RH s dodacima. |  | Formiranje Registra i IUSDIO | 1.4.1. Formiranje Registra. | K861007 | Registar ukupne državne imovine |
| 1.4.2. Uspostava ISUDIO. | K861007 | Projekt IUSDIO |
| K861007 | Implementacija IUSDIO |
| 1.4.3. Standardizacija i klasifikacija. | A861001 | Standardizacija |
| A861001 | Klasifikacija |
| 1.5. Izrada godišnjih planova upravljanja i raspolaganja imovinom. |  | Plan upravljanja i raspoloaganja | 1.5.1. Priprema plana. | A861001 | Priprema plana |
| 1.5.2. Praćenje provođenja. | A861001 | Praćenje provođenja plana |
| A861001 | Praćenje provođenja Strategije |

PREDSTOJNIK

Mladen Pejnović